วิลเฟรโด โกเมซ

วิลเฟรโด โกเมซ ริเบรา (Wilfredo Gómez Rivera) นักมวยสากลอดีตแชมป์โลก 3 รุ่น ชาวปวยร์โตรีโก

**ประวัติ**
วิลเฟรโด โกเมซ เป็นนักมวยที่ได้ครองแชมป์โลกถึงสามสมัย ใน พ.ศ. 2546 นิตยสารเดอะริงได้จัดให้เขาเป็นหนึ่งในนักมวย 100 คนที่ยิ่งใหญ่ตลอดกาล โกเมซเกิดในบริเวณที่ยากจนในปวยร์โตรีโก เริ่มจากเป็นนักสู้ข้างถนน พ่อของเขาเป็นคนขับรถแท็กซี่ ตัวเขาเองเคยขายลูกกวาดมาก่อนที่จะเป็นนักมวย 
โกเมซเริ่มจากชกมวยสากลสมัครเล่นได้เหรียญทองกีฬาอเมริกากลางและแคริบเบียนใน พ.ศ. 2517 ที่สาธารณรัฐโดมินิกันและได้แชมป์โลกในปีเดียวกันที่คิวบา เขาเคยแข่งขันกีฬาโอลิมปิก พ.ศ. 2515 ที่เยอรมันแต่ไม่ได้เหรียญรางวัล โกเมซตัดสินใจที่จะไม่เข้าแข่งกีฬาโอลิมปิก พ.ศ. 2519 ที่แคนาดา จึงหันมาชกมวยอาชีพ
หลังจากที่การชกครั้งแรกไม่ประสบความสำเร็จนัก เขาขึ้นชกชนะน็อครวดถึง 32 ครั้ง รวมทั้งชกชนะฆากินโต ฟูเอเตส และแชมป์โลกในอนาคตอย่าง อังตูนิอู ดา ซิลวา การชนะน็อกรวด 32 ครั้งของเขาทำให้เขาเป็นแชมป์โลกที่ชนะน็อกติดต่อกันมากที่สุดและเป็นอันดับสามของโลกรองจาก ลามาร์ คลาก (43 ครั้ง) และบิลลี ฟอก (44 ครั้ง) ถ้านับจากนักมวยทั้งหมด เพราะทั้งคลากและฟอกไม่เคยครองแชมป์โลก
จากการชกชนะน็อครวด 32 ครั้งทำให้โกเมซได้ชิงแชมป์รุ่นจูเนียร์เฟเธอร์เวทกับ ยุม ดง-คยุน ที่มาป้องกันตำแหน่งที่ซานฟรานซิสโก การชกในช่วงแรก โกเมซถูกหมัดของยุมลงไปให้กรรมการนับก่อน แต่เขาลุกขึ้นมาได้ และเป็นฝ่ายชนะน็อคในยกที่ 12 ได้ครองแชมป์ โกเมซไปชกป้องกันตำแหน่งในทวีปเอเชีย ที่ญี่ปุ่น ชนะน็อก รอยัล โคบายาชิ ยก 3 และเคยมาชกป้องกันตำแหน่งในประเทศไทยกับสกัด เพชรยินดีด้วย 
โกเมซป้องกันแชมป์ด้วยการชกชนะน็อกรวดถึง 12 ครั้ง ซึ่งนับรวมครั้งที่เขาชนะน็อก การ์โลส ซาราเต แชมป์โลกรุ่นแบนตัมเวทด้วย และชนะน็อเลโอนาร์โด กรูซ ผู้ที่ได้เป็นแชมป์โลกในเวลาต่อมาในยกที่ 13 เขาได้เลื่อนขึ้นไปชิงแชมป์โลกรุ่นเฟเธอร์เวทกับซัลบาดอร์ ซันเชซ ชาวเม็กซิโก เมื่อ 21 สิงหาคม 2524 แต่เป็นฝ่ายพ่ายแพ้ โกเมซกลับมาชกในรุ่นซูเปอร์แบนตัมเวทอีกครั้ง และรอโอกาสที่จะแก้มือกับซันเชซ แต่หลังจากซานเชสประสบอุบัติเหตุเสียชีวิตเมื่อ 12 สิงหาคม พ.ศ. 2525 ทำให้ความหวังของโกเมซที่จะชกแก้มือกับซันเชซหมดไป โกเมซได้มาร่วมไว้อาลัยในพิธีศพของซันเชซด้วย โกเมซป้องกันแชมป์ไว้ได้ 17 ครั้งก่อนจะสละตำแหน่งขึ้นไปชกในรุ่นเฟเธอร์เวท
โกเมซพยายาขึ้นไปชิงแชมป์โลกรุ่นเฟเธอร์เวทเป็นครั้งที่ 2 และประสบความสำเร็จเมื่อเป็นฝ่ายชนะฆวน ลาปอร์เต ก่อนที่จะเสียแชมป์ให้ อซูม่าห์ เนลสันจากกานา เมื่อ 8 ตุลาคม พ.ศ. 2527 โกเมซพยายามขอชกแก้มือกับเนลสัน แต่ในที่สุดก็ตัดสินใจชิงแชมป์โลก WBA รุ่นซูเปอร์เฟเธอร์เวท ชนะคะแนน ร็อกกี ล็อกริดจ์ ได้ครองแชมป์โลกสมัยที่ 3 แต่ก็เสียตำแหน่งแชมป์โลกให้กับอัลเฟรโด เลย์เน ในการป้องกันตำแหน่งครั้งแรกเท่านั้น
หลังการพ่ายแพ้ในครั้งนั้น โกเมซหยุดชกไปช่วงหนึ่ง และกลับมาชกมวยอีกครั้งใน พ.ศ. 2531 - 2532 แต่เขาก็พบว่าช่วงเวลาที่รุ่งโรจน์ของเขาผ่านพ้นไปแล้ว จึงตัดสินใจแขวนนวมอย่างถาวร หลังจากเลิกชกมวย เขาได้ย้ายไปอยู่เวเนซุเอลา และมีข่าวพัวพันกับยาเสพติดและติดคุกอยู่หลายเดือน  และต้องไปฟื้นฟูสมรรถภาพที่โคลัมเบียหลังจากนั้น โกเมซกลับมาปวยร์โตรีโก เป็นเทรนเนอร์ให้กับเอกตอร์ กามาโช ยูนิโอร์ ลูกชายของเอกตอร์ กามาโช ในเดือนพฤษภาคม 2546 โกเมซได้รับเชิญให้ไปปานามาและได้รับการเชื้อเชิญให้เป็นพลเมืองของปานามาใน พ.ศ. 2549 เขาได้ซื้อบ้านและอพยพครอบครัวมาอยู่ฟลอริดา สหรัฐอเมริกา เขามีลูกสาว 3 คน ลูกชาย 1 คน ปัจจจุบันเขาได้รับการเสนอชื่อในหอเกียรติยศของนักมวย ใน พ.ศ. 2546 ชีวประวัติของเขาถูกนำไปสร้างเป็นภาพยนตร์

**เกียรติประวัติ ==                                                   - แชมป์โลก WBC รุ่นจูเนียร์เฟเธอร์เวท
** ชิง 21 พฤษภาคม 2520 , ชนะน็อค ยุม ดง-คยุน​ () ยก 12 ที่ โรเบร์โต เกลเมนเต คอลิเซียม ซานฮวน​ ปวยร์โตรีโก​
** ป้องกันตำแหน่งครั้งที่ 1, 11 กรกฎาคม 2520 ชนะทีเคโอ ราอูล ติราโด () ยก 5 ที่ โรเบร์โต เกลเมนเต คอลิเซียม ซานฮวน ปวยร์โตรีโก
** ป้องกันตำแหน่งครั้งที่ 2, 19 มกราคม 2521 ชนะน็อค รอยัล โคบายาชิ​ () ยก 3 ที่ คิตะกีวซู ซิตี เจเนอรัล ยิมเนเซียม​ คิตะกีวชู จังหวัดฟูกูโอกะ​ ประเทศญี่ปุ่น​
** ป้องกันตำแหน่งครั้งที่ 3, 8 เมษายน 2521 ชนะทีเคโอ ฆวน อันโตนิโอ โลเปซ​ () ยก 7 ที่ สนามกีฬา ฆวน รามอน ลูบริเอล ซานฮวน ปวยร์โตรีโก
** ป้องกันตำแหน่งครั้งที่ 4, 2 มิถุนายน 2521 ชนะทีเคโอ สกัด พรทวี () ยก 3 ที่ สนามกีฬากลางเทศบาล​นครราชสีมา​ จังหวัดนครราชสีมา​ ประเทศไทย​
** ป้องกันตำแหน่งครั้งที่ 5, 9 กันยายน 2521 ชนะทีเคโอ เลโอนาร์โด กรูซ​ () ยก 13 ที่ สนามกีฬาอิรัม บิตอร์น ซานฮวน ปวยร์โตรีโก
** ป้องกันตำแหน่งครั้งที่ 6, 28 ตุลาคม 2521 ชนะทีเคโอ การ์โลส ซาราเต () ยก 5 ที่ โรเบร์โต เกลเมนเต คอลิเซียม ซานฮวน ปวยร์โตรีโก
** ป้องกันตำแหน่งครั้งที่ 7 และชิงแชมป์โลกเดอะริงรุ่นเดียวกัน, 9 มีนาคม 2522 ชนะน็อค เนสตอร์ การ์โลส ฆิเมเนซ​ () ยก 5 ที่ เมดิสันสแควร์การ์เดน​ นครนิวยอร์ก​ รัฐนิวยอร์ก​ สหรัฐ 
** ป้องกันตำแหน่งครั้งที่ 8, 16 มิถุนายน 2522 ชนะทีเคโอ ฆูลิโอ เอร์นันเดซ​ () ยก 5 ที่ โรเบร์โต เกลเมนเต คอลิเซียม ซานฮวน ปวยร์โตรีโก
** ป้องกันตำแหน่งครั้งที่ 9, 28 กันยายน 2522 ชนะทีเคโอ การ์โลส เมนโดซา​ () ยก 10 ที่ เซซาร์พาเลซ​ ลาสเวกัส​ รัฐเนวาดา​ สหรัฐ
** ป้องกันตำแหน่งครั้งที่ 10, 26 ตุลาคม 2522 ชนะทีเคโอ นิกกี เปเรซ​ () ยก 5 ที่ เมดิสันสแควร์การ์เดน นครนิวยอร์ก รัฐนิวยอร์ก สหรัฐ
** ป้องกันตำแหน่งครั้งที่ 11, 3 กุมภาพันธ์ 2523 ชนะทีเคโอ รูเบน บัลเดซ​ () ยก 6 ที่ เซซาร์พาเลซ ลาสเวกัส รัฐเนวาดา สหรัฐ
** ป้องกันตำแหน่งครั้งที่ 12, 22 สิงหาคม 2523 ชนะทีเคโอ​ เดอร์ริก โฮล์มส์​ () ยก 5 ที่ เซซาร์พาเลซ ลาสเวกัส​ รัฐเนวาดา สหรัฐ
** ป้องกันตำแหน่งครั้งที่ 13, 13 ธันวาคม 2523 ชนะน็อค โฆเซ เซร์บันเตส () ยก 3 ที่ คาสิโน ไมแอมี​ ไมแอมี​ รัฐฟลอริดา​ สหรัฐ
** ป้องกันตำแหน่งครั้งที่ 14,  27 มีนาคม 2525 ชนะทีเคโอ ฆวน เมซา () ยก 6 ที่ ทรัมป์ เวิลด์สแฟร์​ แอตแลนติกซิตี​ รัฐนิวเจอร์ซีย์​ สหรัฐ
** ป้องกันตำแหน่งครั้งที่ 15, 11 มิถุนายน 2525 ชนะทีเคโอ​ ฆวน อันโตนิโอ โลเปซ () ยก 10 ที่ เซซาร์พาเลซ ลาสเวกัส รัฐเนวาดา สหรัฐ
** ป้องกันตำแหน่งครั้งที่ 16, 18 สิงหาคม 2525 ชนะทีเคโอ​ โรเบอร์โต รูบัลดิโน​ () ยก 8 ที่ สนามกีฬาอิรัม บิตอร์น ซานฮวน ปวยร์โตรีโก
** ป้องกันตำแหน่งครั้งที่ 17, 3 ธันวาคม 2525 ชนะทีเคโอ​ ลูเป ปินตอร์ () ยก 14 ที่ เมอร์ซีเดส-เบนซ์ ซุเปอร์โดม​ นิวออร์ลีนส์ รัฐลุยเซียนา​ สหรัฐ
** เมษายน 2526 สละแชมป์- แชมป์โลก WBC รุ่นเฟเธอร์เวท
** ชิง 31 มีนาคม 2527, ชนะคะแนน ฆวน ลาปอร์เต () ที่ โรเบร์โต เกลเมนเต คอลิเซียม ซานฮวน ปวยร์โตรีโก
** เสียแชมป์ 8 ธันวาคม 2527, แพ้น็อก อซูม่าห์ เนลสัน​ () ยก 11 ที่ สนามกีฬาอิรัม บิตอร์น ซานฮวน ปวยร์โตรีโก- แชมป์โลก WBA และเดอะริงรุ่นจูเนียร์ไลท์เวท
** ชิง 19 พฤษภาคม 2528, ชนะคะแนน ร็อกกี ล็อกริดจ์ () ที่ โรเบร์โต เกลเมนเต คอลิเซียม ซานฮวน ปวยร์โตรีโก
** เสียแชมป์ 24 พฤษภาคม 2529, แพ้ทีเคโอ อัลเฟรโด เลย์เน () ยก 9 ที่ โรเบร์โต เกลเมนเต คอลิเซียม ซานฮวน ปวยร์โตรีโก- เคยชิงแชมป์ต่อไปนี้แต่ไม่สำเร็จ
** ชิงแชมป์โลก WBC รุ่นเฟเธอร์เวท เมื่อ 21 สิงหาคม 2524, แพ้ทีเคโอ ซัลบาดอร์ ซันเชซ () ยก 8 ที่ เซซาร์พาเลซ ลาสเวกัส รัฐเนวาดา สหรัฐ- ได้รับการยกย่องให้เป็นแชมป์โลกตลอดกาลในรุ่นซูเปอร์แบนตัมเวท ของสมาคมมวยโลก (WBA)

**อ้างอิง**
  สถิติการชก boxrec.com 
หมวดหมู่:นักมวยสากลชาวปวยร์โตรีโก
หมวดหมู่:แชมป์โลก WBC
หมวดหมู่:แชมป์โลก WBA
หมวดหมู่:แชมป์โลก เดอะริง
หมวดหมู่:บุคคลจากซานฮวน (ปวยร์โตรีโก)